Kampung Parit Mahang

Kampung Parit Mahang merupakan sebuah kampung yang terletak di Jeram, dalam Selangor, iaitu sebuah negeri di Malaysia. Kampung Parit Mahang merupakan sebuah kampung tradisi melayu yang terletak dalam Mukim Api-api dan Ijok, Selangor. Kampung ini berjiran dengan beberapa buah kampung lain iaitu Kampung Bukit Hijau, Kampung Bukit Cherakah dan Kampung Bukit Kuching yang teletak dalam Mukim Jeram.

 Sejarah Penerokaan 
Pada asalnya kawasan kampung ini ialah kawasan paya, hutan tropika rimba dan hutan dara.Terdapat dua kisah sejarah tentang kampung ini iaitu kampung ini dipercayai mula diterokai oleh kaum cina semasa darurat dan telah ditempatkan di kawasan yang terkawal. Terdapat cerita yang disebarkan melalui mulut ke mulut tentang kampung ini yang dipercayai telah dibuka oleh seseorang yang bernama Ibak dari suku kaum Banjar bersama rakan-rakannya pada tahun 40-an

Namun begitu tiada sejarah yang dicatat atau dijumpai dimana-mana yang menceritakan bila kampung ini dibuka dan siapakah individu yang memperopoli Kampung Parit Mahang ini. Di Pejabat Daerah/Tanah Kuala Selangor juga tidak ada catatan tentang bila kampung ini dibuka dan siapa yang menerokanya pada peringkat permulaan

Asal-usul nama Kampung Parit Mahang

Asal nama Kampung Parit Mahang dipercayai adalah dari sejenis tumbuhan yang dinamakan pokok Mahang yang telah tumbuh begitu mudah hingga ditepi parit ada juga yang mengatakan hingga ke dalam parit.

Kemudahan asas 
Pendidikan 
 Sekolah Kebangsaan Parit Mahang

Tempat beribadat 
Masjid Nurul Huda

https://e-masjid.jais.gov.my/index.php/profail/show/id/89

Poskod
45800
Rujukan


Pautan luar 
 Lokasi Kampung Parit Mahang di Peta Google

Parit Mahang